CELEX: 31998R2493
Language: sl
Date: 1998-11-18 00:00:00
Title: Uredba Komisije (ES) št. 2493/98 z dne 18. novembra 1998 o spremembi Uredbe (ES) št. 2125/95 o odprtju in upravljanju tarifnih kvot za konzervirane gobe

Pomembno pravno obvestilo

|

31998R2493

Uradni list L 309 , 19/11/1998 str. 0038 - 0040

		Uredba Komisije (ES) št. 2493/98z dne 18. novembra 1998o spremembi Uredbe (ES) št. 2125/95 o odprtju in upravljanju tarifnih kvot za konzervirane gobeKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo [1], spremenjene z Uredbo (ES) št. 2199/97 [2], in zlasti člena 15(1) Uredbe,ker člen 4 Uredbe Komisije (ES) št. 2125/95 [3], nazadnje spremenjene z Uredbo (ES) št. 2405/97 [4], predvideva porazdelitev kvot med tradicionalne in nove uvoznike in opredeljuje obe kategoriji izvajalcev; ker so nekajletne izkušnje v izvajanju tega sistema pokazale, kako nesmiselne so te določbe v primeru Bolgarije, Poljske in Romunije, glede na to, da povpraševanje po teh proizvodih iz teh držav porekla ostaja pod količinami kvote; ker bi bilo treba za druge države porekla zvišati količine za tradicionalne uvoznike;ker bi bilo treba zaradi poenostavitve trgovskih poslov in stabilizacije trga podaljšati veljavnost dovoljenj, nekatere zdaj zastarele določbe Uredbe (ES) št. 2125/95 bi bilo treba razveljaviti in Prilogo k njej posodobiti;ker so ukrepi, predvideni v tej uredbi, v skladu z mnenjem Upravljalnega odbora za predelano sadje in zelenjavo,SPREJELA NASLEDNJO UREDBO:Člen 1Uredba (ES) št. 2125/95 se spremeni:1. Člen 1(3) se črta.2. V členu 3(2) se "šest" nadomesti z "devet".3. Prvi stavek člena 4(1) se nadomesti z naslednjim:"Skupna količina, dodeljena Kitajski in drugim državam, razen Bolgariji, Poljski in Romuniji, se na podlagi Priloge I razdeli kot sledi:".4. Člen 4(1); v točki (a) se "85" nadomesti s "95" in v točki (b) se "15" nadomesti s "5".5. Na začetku prvega stavka člena 4(5) se doda:"Za druge države, razen za Bolgarijo, Poljsko in Romunijo,".6. Člen 5 se nadomesti z naslednjim:"Člen 51. Zahtevki za izdajo dovoljenj, ki jih vložijo tradicionalni uvozniki iz člena 4(1)(a), se v nobenem šestmesečnem obdobju ne smejo nanašati na količino, ki presega 75 % povprečne letne količine uvoza, ki je na podlagi te uredbe potekal v preteklih treh koledarskih letih iz katerekoli države, razen iz Bolgarije, Poljske in Romunije.2. Zahtevki za izdajo dovoljenj, ki jih vložijo novi uvozniki iz člena 4(1)(b), se v nobenem šestmesečnem obdobju ne smejo nanašati na količino, ki presega 8 % količine, dodeljene v skladu s členom."7. Priloga I se nadomesti s Prilogo k tej uredbi.Člen 2Ta uredba začne veljati tretji dan po objavi v Uradnem listu Evropskih skupnosti.Uporablja se od 1. januarja 1999.Ta uredba je v celoti zavezujoča in se neposredno uporablja v vseh državah članicah.V Bruslju, 18. novembra 1998Za KomisijoFranz FischlerČlan Komisije[1] UL L 297, 21.11.1996, str. 29.[2] UL L 303, 6.11.1997, str. 1.[3] UL L 212, 7.9.1995, str. 16.[4] UL L 332, 4.12.1997, str. 32.--------------------------------------------------PRILOGA"PRILOGA IDodelitev iz člena 2 (suha neto teža v tonah)Države dobaviteljice | Od 1. januarja do 31. decembra 1999 | Od 1. januarja do 31. decembra 2000 | Od 1. januarja do 31. decembra naslednjih let |Bolgarija | 1645 | 1715 | 1750 |Poljska | 40890 | 42630 | 43500 |Romunija | 470 | 490 | 500 |Kitajska | 22750 | 22750 | 22750 |Drugo | 3290 | 3290 | 3290 |Rezerva | 1000 | 1000 | 1000 |Skupaj | 70045 | 71875 | 72790 |"--------------------------------------------------